भारति लिपि
भारति लिपि (आईएसओ:भारती) भारतीय प्रौद्योगिकी संस्थान मद्रास के विशेषज्ञों के एक दल द्वारा बनाई गई एक 'निर्मित लिपि' है। इस दल के नेता वी० श्रीनिवास चक्रवर्ती थे। इस लिपि को इस उद्देश्य से निर्मित किया गया है कि इसका उपयोग सभी भारतीय भाषाओं को लिखने के लिये किया जाय और यह सभी भारतीय भाषाओं को लिख सकने में सक्षम हो। यह एक बाएं से दाएं जाने वाली आबूगीडा है जिसमें स्वर विशेषक को प्राथमिक वर्ण के नीचे, ऊपर या दाईं ओर रखा जा सकता है। यह लिपि लैटिन लिपि, देवनागरी, तमिल लिपि, तेलुगु लिपि, कन्नड़ लिपि, मलयालम लिपि और बंगाली-असमिया लिपि सहित कई लिपियों से अक्षर और व्यवस्थाएँ लेती है। गुजराती लिपि की तरह इसमें अक्षरों के ऊपर कोई शिरोरेखा नहीं होती, जो देवनागरी और बंगाली-असमिया लिपियों में रहती हैं।